text: [{"text_idx": "#000001", "text": "Villafuertes dai nag endorsar nin presidential candidate"}, {"text_idx": "#000003", "text": "An punto igwang Bikolanang napapalaban sa eleksyon nasyonal si VP Leni Robredo na candidato sa cargong presidente."}, {"text_idx": "#000004", "text": "Naenot kaini, nagluwas sa mga impormasyon na an saindang susuportaran na presidential candidate iyo si Bongbong Marcos (BBM) alagad piglinaw na an saindang panindugan sa candidato nasyonal."}, {"text_idx": "#000008", "text": "Igwa nang mga candidatong alcalde asin bise alcalde na kaalyado kan Villafuertes an tolos man nag-post na sinda yaon na sa kolor rosas ni VP Robredo, sabi pa ni Hernandez."}, {"text_idx": "#000009", "text": "Si dating Congresista Rolando Andaya Jr. asin 19 mga incumbent mayors kan Anduyog party asin candidatong bise gobernador asin vocal iyo an pig-eendosar ni VP Robredo na iyo an suportadong candidato lokal sa ginibong nindang tiripon sa Tigaon, Camarines Sur."}, {"text_idx": "#000010", "text": "Afuera pa kaini kan Febrero 8 sa enot na aldaw na campaign period sa mga candidato nasyonal, si VP Robredo saiyang pig-anunciar sa mini rally sa Libmanan, Camarines Sur na si Andaya iyo an saiyang candidatong gobernador."}, {"text_idx": "#000012", "text": "Sa sinambit na tiripon mayo pang malinaw kun si siyam na mga candidatong alcalde na kaalyado kan Villafuertes na nagpa-retrato kaibanan si Bongbong Marcos iyo man giraray an saindang suportadong presidential candidate."}, {"text_idx": "#000015", "text": "Saindang piglinaw na nag-atendir sana sinda sa miting kan Liga nin mga alcalde alagad si VP Robredo iyo man giraray an saindang candidatong presidente."}]